
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 165
                                                          din 29 septembrie 2015
privind aprobarea liniilor prioritare pentru subvenţionarea în anul 2016 de la bugetul local, în baza Legii nr. 34/1998, a asociaţiilor şi fundaţiilor, aprobarea componenţei Comisiei de evaluare şi selecţionare a asociaţiilor şi fundaţiilor, a Regulamentului de organizare şi funcţionare a Comisiei, a Grilei de evaluare a asociaţiilor şi fundaţiilor şi a punctajului maxim care poate fi acordat pentru fiecare dintre criteriile de evaluare


Consiliul Local al Municipiului Sighişoara, întrunit în şedinţă extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat sub nr. 22999/VI/3/25.09.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de prevederile art. 1, alin. (1) şi (3) din Legea nr. 34/1998  privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările şi completările ulterioare, ale art. 1, alin. (1) şi (3), ale art. 5, alin. (1) şi (2), ale art. 6, alin. (1) şi ale art. 7^2 din anexa nr. 1 la H.G. nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială;

Văzând Raportul de specialitate al Serviciului Public de Asistenţă Socială, înregistrat sub nr. 22298/VI/3/25.09.2015, cu propunerea de aprobare a liniilor prioritare pentru subvenţionarea în anul 2016, de la bugetul local, în baza Legii nr. 34/1998, a asociaţiilor şi fundaţiilor, aprobarea componenţei Comisiei de evaluare şi selecţionare a asociaţiilor şi fundaţiilor, a Regulamentului de organizare şi funcţionare a Comisiei, a Grilei de evaluare a asociaţiilor şi fundaţiilor şi a punctajului maxim care poate fi acordat pentru fiecare dintre criteriile de evaluare, îndeplinindu-se prevederile legale în acest sens;

Având în vedere avizele favorabile ale comisiilor de urbanism, comerţ, socială şi juridică;
În baza art. 36, alin. 2, lit. d şi alin. 6, lit. a), pct. 2, art. 45, alin. 2 şi a art. 115, alin. 1, lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
     HOTĂRĂŞTE:

Art. 1. (1) Se aprobă liniile de subvenţionare prioritare în domeniul asistenţei sociale în anul 2016, în baza Legii nr. 34/1998, pentru următoarele tipuri de servicii:

           a)  centre de zi pentru copii separaţi sau cu risc de separare de părinţi;


           b)  centre de zi pentru persoane vârstnice sau persoane cu dizabilităţi;

           c)   adăpost de noapte;

d) unităţi de îngrijire la domiciliu;

e) cantine sociale;

f) adăpost şi consiliere pentru victimele violenţei în familie;

g) centre de consiliere şi terapie pentru persoane aflate în dificultate.

          (2) Finanţarea cheltuielilor pentru liniile de subvenţionare prevăzute la alin. (1) se face în limitele sumelor alocate de la bugetul local pe anul 2016.

Art. 2. Se aprobă constituirea Comisiei de evaluare şi selecţionare a asociaţiilor şi fundaţiilor în vederea acordării subvenţiei, în următoarea componenţă:

1. Bădău Doina-Victoria, şef Serviciu Public Asistenţă Socială - preşedinte

2. Oprean Petru, consilier local - membru

3. Biro Ildiko Erzsebet, consilier local - membru

4. Iosif Marin, consilier local - membru


5.   Bucur Romana, consilier, Direcţia Economică - membru


6.   Truţă Petru-Lucian, consilier juridic, Birou Juridic - membru


7. Şuşu Adina-Daniela, consilier, Birou achiziţii, accesare fonduri europene şi management proiecte - membru

 8.  Purcariu Gabriela, inspector, Serviciu Public de Asistenţă Socială – secretar.
Art. 3. Se aprobă Regulamentul de organizare şi funcţionare a Comisiei de evaluare şi selecţionare a asociaţiilor şi fundaţiilor, potrivit anexei nr. 1, care face parte integrantă din prezenta hotărâre.
Art. 4. Se aprobă Grila de evaluare a asociaţiilor şi fundaţiilor şi punctajul maxim care poate fi acordat pentru fiecare din criteriile de evaluare, potrivit anexei nr. 2, care face parte integrantă din prezenta hotărâre.

Art. 5. Începând cu data de 1 octombrie 2015, pe site-ul Municipiului Sighişoara, la adresa www.sighisoara.org.ro., se vor publica documentele necesare de solicitare a subvenţiei, modelul de cerere de solicitare a subvenţiei, precum şi celelalte anexe prevăzute de Legea nr. 34/1998.
Art. 6. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Serviciul Public de Asistenţă Socială, Direcţia Economică şi membrii Comisiei de evaluare şi selecţionare a asociaţiilor şi fundaţiilor, nominalizaţi la art. 2 din prezenta hotărâre.
Art. 7. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 
PREŞEDINTE DE ŞEDINŢĂ,

  

        Bontea Adrian     
                                                                                           Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Serviciul Public de Asistenţă Socială ;

  1 ex. Direcţia Economică;

  1 ex. doamna Bădău Doina-Victoria ;

  1 ex. domnul consilier local Oprean Petru ;

  1 ex. doamna consilier local Biro Ildiko Erzsebet;

  1 ex. domnul consilier local Iosif Marin ;

  1 ex. doamna Bucur Romana;

  1 ex. domnul Truţă Petru-Lucian;

  1 ex. doamna Şuşu Adina-Daniela;

  1 ex. doamna Purcariu Gabriela.
16 ex. 

A.B.

